
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 105
                                                              din 26 aprilie 2018
privind întabularea dreptului de proprietate privată și publică a

Municipiului Sighișoara asupra unor imobile – terenuri

Consiliul Local al Municipiului Sighişoara, întrunit în ședință ordinară, 
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 9.898/10.04.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere că, în exercitarea atribuțiilor conferite prin art. 36, alin. (2), lit. c) din Legea nr. 215/2001 privind administrația publică locală, republicată, cu modificările și completările ulterioare, Consiliul Local al Municipiului Sighișoara administrează domeniul public și privat al Municipiului;

Având în vedere că imobilele – terenuri prevăzute în anexele nr. 1 și nr. 2, la proiectul de hotărâre, pe care îl supun spre aprobare domniilor voastre, sunt situate în Municipiul Sighișoara, iar la momentul actual sunt înscrise pe proprietar - Statul Român;

Având în vedere că, pentru clarificarea regimului juridic al acestor imobile – terenuri, se impune adoptarea unei Hotărâri a Consiliului Local cu privire la rectificarea înscrierilor în cărțile funciare;

Având în vedere că, prin Decizia Înaltei Curți de Casație și Justiție nr. 22/26.09.2016 s-a stabilit că dispozițiile art. 26 din Legea fondului funciar nr. 18/1991, republicată, cu modificările și completările ulterioare, au fost abrogate prin intrarea în vigoare a art. 1138 din Legea nr. 287/2009 privind Codul civil, republicată, cu modificările și completările ulterioare, în ceea ce privește regimul juridic al terenurilor din intravilanul localităților;

Având în vedere prevederile deciziei mai sus amintită și în conformitate cu prevederile art. 36, alin. (1) din Legea fondului funciar nr. 18/1991, republicată, cu modificările și completările ulterioare, coroborate cu cele ale art. 1138 din Legea nr. 287/2009 privind Codul civil, republicată, cu modificările și completările ulterioare, terenurile aflate în proprietatea statului, situate în intravilanul localităților și care sunt în administrarea primăriilor, revin comunei, orașului sau, după caz, municipiului în a cărui rază administrativ-teritorială se află și intră în domeniul lor;

Având în vedere că, imobilele – terenuri cuprinse în anexele nr. 1 și nr. 2 la prezenta, dar și în anexele nr. 1 și nr. 2 la Raportul de specialitate comun al Arhitectului Șef și al Direcției Administrarea Patrimoniului, înregistrat cu nr. 9.897/10.04.2018, fac obiectul actelor normative indicate mai sus;

Văzând că imobilele – terenuri cuprinse în anexele nr. 1 și nr. 2 la prezenta, sunt înscrise în inventarul domeniului privat și public al municipiului;

Ţinând cont de faptul că sunt întrunite condiţiile legale pentru înscrierea dreptului de proprietate privată și publică a Municipiului Sighișoara asupra imobilelor – terenuri prevăzute în anexele nr. 1 și nr. 2 la prezenta, sens în care este necesară emiterea unei hotărâri de consiliu;

Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 9.897/10.04.2018, prin care se propune emiterea unei Hotărâri a Consiliului Local Sighișoara pentru a se dispune înscrierea dreptului de proprietate privată și publică a terenurilor din cărțile funciare, cuprinse în anexele nr. 1 și nr. 2, la Raportul de specialitate, îndeplinindu-se prevederile legale în acest sens;
Având în vedere avizele favorabile ale comisiilor de buget, urbanism, comerț și socială;
În temeiul art. 36 (2) lit. “c” şi (9), art. 45 (3), art. 115 (1) lit. “b”, art. 120 și a art. 121 din Legea nr. 215/2001, Legea administraţiei publice locale, republicată, cu modificările şi completările ulterioare,
                                                        H O T Ă R Ă Ş T E:
Art. 1. (1) Se certifică faptul că imobilele – terenuri, prevăzute în anexa nr. 1 la prezenta hotărâre sunt cuprinse în inventarul domeniului privat al Municipiului Sighișoara.

(2) Se aprobă înscrierea dreptului de proprietate privată a Municipiului Sighișoara asupra imobilelor – terenuri, înscrise în cărțile funciare, cuprinse în anexa nr. 1 la prezenta hotărâre.

Art. 2. (1) Se certifică faptul că imobilele – terenuri, prevăzute în anexa nr. 2 la prezenta hotărâre sunt cuprinse în inventarul domeniului public al Municipiului Sighișoara.

(2) Se aprobă înscrierea dreptului de proprietate publică a Municipiului Sighișoara asupra imobilelor – terenuri, înscrise în cărțile funciare, cuprinse în anexa nr. 2 la prezenta hotărâre.

Art. 3. Prezenta hotărâre se va depune la Biroul de Cadastru și Publicitate Imobiliară Sighișoara în vederea rectificării înscrierilor imobilelor – terenuri, în cărțile funciare, așa cum sunt acestea cuprinse în anexele nr. 1 și nr. 2, parte integrantă din prezenta hotărâre.

            Art. 4.
 Cu data adoptării prezentei hotărâri, orice alte dispoziții contrare se abrogă.

Art. 5. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcţia Administrarea Patrimoniului, Biroul Buget, Contabilitate, Salarizare - Direcţia Economică și Biroul Public Cadastru și Agricultură din cadrul Municipiului Sighişoara.

Art. 6. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

          Toth Tivadar         

                                Contrasemnează/Avizat pentru legalitate

                   SECRETAR,



                     Bizo Anca
Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  1 ex. Arhitectul Șef;

  4 ex. Direcţia Administrarea Patrimoniului;

  1 ex. Biroul Buget, Contabilitate, Salarizare - Direcţia Economică;

  4 ex. Biroul Public Cadastru și Agricultură;

  1 ex. Biroul Juridic.
17 ex. 

B.A.    
